Държавен вестник, бр. 48, 2022 г., стр. 147

БРОЙ  48	
Д Ъ Р Ж А В Е Н  В Е С Т Н И К 	
СТР.  147  
Раздел IV
Отчитане на проектите
Чл. 20. (1) Изпълнителят отчита реали­
зирания проект в определените в договора 
условия и срокове с междинен/ни и/или 
окончателен/ни отчет/и.
(2) За проекти с продължителност повече 
от 10 месеца се изискват междинни отчети.
(3) В случай че изпълнителят не предста­
ви окончателен отчет, Министерството на 
младеж­та и спорта не дължи окончателно 
плащане по договора, като същевременно 
проектното досие се разглежда от експертната 
комисия по чл. 21, която установява размера 
на средствата по проекта, които подлежат на 
възстановяване от изпълнителя. Размерът на 
средствата за възстановяване се утвърждава 
от министъра на младежта и спорта, за което 
изпълнителят се уведомява писмено, като му 
се предоставя възможност в 14-дневен срок 
доброволно да възстанови получените средства 
по договора ведно със законоустановената 
лихва считано от датата на превеждането им 
по банков път.
Чл. 21. (1) Отчетите по чл. 20 се разглеждат 
от експертна комисия, назначена от министъра 
на младежта и спорта. За оценка на отчетите 
могат да бъдат привлечени и външни експерти, 
избрани по реда на чл. 11, ал. 4 и 5.
(2) Експертната комисия по ал. 1 се състои 
от нечетен брой членове – минимум петима. 
Работата на комисията се подпомага от се­
кретар, който е без право на глас.
(3) Членовете на комисията и външните 
експерти декларират липсата на конфликт 
на интереси по смисъла на Закона за про­
тиводействие на корупцията и за отнемане 
на незаконно придобитото имущество преди 
разглеждане на отчетите.
(4) Комисията разглежда – приема или 
отхвърля междинните или окончателните от­
чети за изпълнението на проектите, за което 
съставя протокол.
(5) При установени несъществени пропуски 
и/или технически грешки експертната комисия 
определя срок за отстраняването им.
(6) Комисията заседава в пълен състав 
и взема решения с обикновено мнозинство.
(7) За всяко заседание комисията съставя 
протокол за своята работа, който съдържа:
1. състава на експертната комисия;
2. констатациите на експертната комисия 
по всеки отчет.
(8) Протоколът се подписва от всички 
членове на експертната комисия, като към 
него се прилагат в писмена форма особените 
мнения на членовете на комисията, в случай 
че има такива, както и писмените становища 
на външните експерти – в случаите, в които 
са участвали в комисията.
Чл. 22. Министърът на младежта и спорта 
утвърждава протокола по чл. 21, ал. 7 със 
заповед.
Чл. 23. (1) Министърът на младежта и 
спорта връща протокола на комисията в 
случаите, когато:
1. информацията в него не е достатъчна 
за вземане на решение, и/или
2. констатира нарушение в работата на 
комисията, което може да бъде отстранено.
(2) Когато връща протокола, министърът на 
младежта и спорта дава писмени указания и 
конкретен срок за изпълнение на указанията 
от експертната комисия.
(3) Министерството на младежта и спорта 
уведомява изпълнителите за заповедта за ут­
върждаване на окончателния протокол.
Г л а в а  ч е т в ъ р т а
ПРЕКРАТЯВАНЕ НА ДОГОВОРА
ЗА ФИНАНСОВО ПОДПОМАГАНЕ
Чл. 24. (1) Министерството на младежта и 
спорта прекратява едностранно договора за 
финансово подпомагане на одобрени проекти, 
като уведомява писмено изпълнителя за това 
в следните случаи:
1. изпълнителят не изпълнява задължени­
ята си по сключения договор и приложенията 
към него;
2. при непредставяне на междинен и/или 
окончателен отчет (съдържателен и финансов);
3. при установяване в хода на изпълнение, 
че отпуснатите средства се разходват по на­
чин, различен от установените в наредбата 
и договора;
4. при невъзможност на изпълнителя да 
изпълни проекта.
(2) В случаите по ал. 1 изпълнителят въз­
становява на Министерството на младежта и 
спорта получените до момента средства заедно 
със законоустановената лихва от датата на 
предоставянето им.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Проектно предложение“ е предложение, 
с което се кандидатства за предоставяне на 
финансово подпомагане за изпълнението на 
определен проект, включващо формуляр за 
кандидатстване и други придружаващи до­
кументи.
2. „Партньори на кандидатите за финансово 
подпомагане“ са юридическите лица с несто­
панска цел, органите на държавното управле­
ние и местната власт и техните структурни 
звена, неформални младежки групи, които 
участват съвместно с кандидата в подготов­
ката и/или техническото, и/или финансовото 
изпълнение на проекта, и/или в изпълнението 
на предварително заявени във формуляра за 
кандидатстване дейности от проекта.
3. „Външен експерт“ е лице, избрано с 
конкурс, проведен от Министерството на 
младежта и спорта, което не заема длъжност 
в администрацията на министерството, не 
участва в управлението на организация и/